OpenLLM-France/wikimedia huggingface dataset:
# Etxauri

Etxauri (oficialment, en castellà Echauri) és un municipi de Navarra, a la comarca de Cuenca de Pamplona, dins la merindad de Pamplona. Limita al nord amb Oltza, al sud amb Ziritza i Zabaltza, a l'est amb Zizur Zendea i a l'oest amb Goñi i Gesalatz

## Topònim

Generalment s'ha considerat que el topònim prové del basc i està compost per etxa (variant de etxe, casa) i uri (vila o poble en euskera); significant per tant poble de les cases. Filòlegs com Julio Caro Baroja o Ricardo Ciérbide van donar aquesta explicació a aquest topònim. Mikel Belasko en la seva obra Diccionari etimològic dels noms dels pobles, viles i ciutats de Navarra alerta que aquesta explicació presenta un important inconvenient, ja que uri o uli és un terme comú de la toponímia a Biscaia, Àlaba i La Rioja, on es parla o es va parlar el dialecte occidental de l'euskera, però és gairebé inexistent a Navarra, on solament es dona aquest cas i altre en la Vall de Lana en la frontera amb Àlaba (Ulibarri). La paraula equivalent a uri en els dialectes navarresos de l'euskera és hiri. Per això Belasko considera que el topònim pot tenir altre origen diferent al que sembla evident.
Tradicionalment el topònim s'ha escrit Echauri, però des de 1992 l'únic nom oficial és Etxauri, adaptació del nom tradicional a l'ortografia moderna de la llengua basca. El gentilici prové de l'euskera i és echauriarra o etxauriarra, depenent de si s'escriu amb ortografia castellana o basca.

## Demografia

Evolució Demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 383 | 375 | 413 | 414 | 423 | 424 | 452 | 460 | 486 | 493 | 509 |
| Fonts: Etxauri i Institut d'Estadística de Navarra |||||||||||

## Història

S'han trobat algunes petjades de diverses cultures prehistoricas. EL document escrit més antic data de l'any 1055-1069 i en ell apareix el nom d'"Etxauri". Fou residència del rei en l'edat mitjana i la catedral de Pamplona tenia algunes pertinences allí. Va estar en mans de la noblesa, fins que amb la reforma administrativa de 1846, el poble, que al costat d'altres nou pobles formaven la vall d'Etxauribar, li fou concedit un ajuntament.
# Cantó de Saint-Julien-l'Ars

El cantó de Saint-Julien-l'Ars és un cantó francès del departament de la Viena, situat al districte de Poitiers. Té 11 municipis i el cap és Saint-Julien-l'Ars.

## Municipis

* Bignoux
* Bonnes
* La Chapelle-Moulière
* Jardres
* Lavoux
* Liniers
* Pouillé
* Saint-Julien-l'Ars
* Savigny-Lévescault
* Sèvres-Anxaumont
* Tercé

## Història

Llista dels consellers generals successius :
| Data d'elecció | Identitat | Partit |
| 1945-1967 | Raphaël Guillon | Rad. |
| 1967-1979 | M. Bachon | Divers gauche |
| 1979-1998 | Gonzague Blandin de Chalain | Divers droite |
| 1998-2011 | Michel Burlot | PS |
| 2011- | Xavier Moinier | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.037 | 6.473 | 7.080 | 8.961 | 10.375 | 11.681 | 12.886 |
| A partir de 1990: Població sense dobles comptes |||||||
# Branques del casal de Barcelona

El casal de Barcelona va originar diverses branques:
* Miro II va ser l'origen de les branques de Besalú i de Cerdanya
* Ermengol I fou origen de les branques d'Urgell (vella) i Provença (Forcalquier)
* Berenguer Ramon I fou origen de la branca de Provença
* Alfons II va originar també una branca de Provença
* Pere (fill il·legítim de Jaume I) fou origen de la branca d'Hixar
* Jaume (fill de Jaume I) fou origen de la branca de Xèrica
* Pere (fill de Jaume I) fou origen de la branca d'Ayerbe i Paternoy
* Ferran (fill il·legítim de Jaume I) fou origen de la branca de Castre
* Jaume II fou origen de la branca de Mallorca
* Frederic II fou origen de la branca de Sicília, origen al seu torn de les branques dels Aragó d'Avola, els Aragó de Terranova, el Frederic d'Aragó (de Salona i Egina) i els Aragó de Militello
* Pere I (fill de Jaume I) fou origen de les branques de Prades, Gandia i Villena
* Jaume I fou l'origen de la branca d'Urgell (nova)
* Ramon Berenguer I fou origen de la branca d'Empúries
* Elionor (filla de Pere III) fou origen de la casa dels Trastàmara reis de Catalunya i Aragó

## Enllaços externs

* Casal de Barcelona a Gran enciclopèdia catalana
# Glass Onion

«Glass Onion» (de l'anglès, "Ceba de Vidre") és una cançó de The Beatles escrita per John Lennon i acreditada a Lennon-McCartney, publicada al seu àlbum de 1968 The Beatles. És la tercera cançó de l'àlbum i la primera en que apareix Ringo Starr a la bateria, ja que va deixar les sessions d'enregistrament per un breu període i va ser reemplaçat per Paul McCartney en les cançons anteriors, «Back in the U.S.S.R.» i «Dear Prudence».

## Lletra

La cançó inclou referències a cançons anteriors del grup, com «Strawberry Fields Forever», «I Am the Walrus», «The Fool on the Hill», «Lady Madonna» i «Fixing a Hole». La línia The walrus was Paul ("La morsa era Paul"), a més de ser referència a la cançó «I Am The Walrus», va sorgir degut a que Paul s'havia disfressat de morsa perquè a John no li entrava la disfressa al video i a la portada de l'àlbum Magical Mystery Tour, mentre que al video de «I Am The Walrus», Paul és l'hipopòtam i John és la morsa. A més, més tard, la línia va ser interpretada com una pista més de la llegenda urbana "Paul és mort", ja que, en una coincidència, la línia anterior diu ("Bé, aquí hi ha una altra pista per a tots vosaltres"). La cançó és pràcticament una burla als crítics i curiosos que busquen significats en les seves cançons.

## Personal
### The Beatles

* John Lennon: Veu, guitarra acústica (Gibson J-160i)
* Paul McCartney: Baix (Fender Jazz Bass), piano (Hamburg Steinway Baby Grand), flauta dolça
* George Harrison: Guitarra principal (Fender Stratocaster "Rocky")
* Ringo Starr: Bateria (Ludwig Hollywood Maple), pandereta

### Personal addicional

* Chris Thomas: Gravacions
* Henry Datyner: Violí
* Eric Bowie: Violí
* Norman Lederman: Violí
* Ronald Thomas: Violí
* Eldon Fox: Violoncel
* Reginald Kilbey: Violoncel
* John Underwood: Viola
* Keith Cummings: Viola

## Referències

* ↑ Lennon Remembers (Full interview from Lennon's 1970 interview in Rolling Stone magazine) (en anglès). Londres: Verso, p. 87. ISBN 1-85984-600-9.
* ↑ «Glass Onion». Arxivat de l'original el 2021-02-26. [Consulta: 22 maig 2021].

## Vegeu també

* Discografia oficial de The Beatles
# Jiuguo

Jiuguo (xinès tradicional: 酒國, xinès simplificat: 酒国, pinyin: Jiǔguó, traduïble com El país del licor o El país del vi) és una obra de Mo Yan que ha estat considerada un relat hipnòtic. La novel·la narra les actuacions de l'inspector Ding Gou'er a la República del Vi, territori de la Xina on es produeix un vi i uns licors excel·lents. Ha d'investigar si és cert que les jerarquies locals practiquen el canibalisme menjant carn de nen. Apareixen personatges inversemblants i extraordinaris. La narració es desenvolupa mitjançant tres eixos: el d'un narrador (Mo Yan), la correspondència entre Mo Yan i un admirador seu (Li Yidou, doctor en Vi i licors) i, finalment, un conjunt de relats de Li Yidou que aquest envia a Mo Yan amb l'esperança que li ajudi a publicar-los.
En aquesta obra, Mo Yan, rendeix un homenatge a l'“Ulisses de James Joyce i, també, demostra un profund coneixement de Franz Kafka.
La novel·la fou publicada a Taiwan amb el títol de Jiu Guo, 酒国, traducció literal:“El país de l'alcohol”. L'autor la va començar a escriure-la el 1989..”

## Referències

* ↑ «The Republic of Wine». The New York Times. [Consulta: 19 desembre 2016].
* ↑ «Ambitious `Republic of Wine' is intoxicating». The Seattle Times. Arxivat de l'original el 20 de desembre 2016. [Consulta: 19 desembre 2016].
* ↑ «The Republic of Wine». Publishers Weekly. [Consulta: 19 desembre 2016].
* ↑ «The Republic of Wine». Kirkus Reviews. [Consulta: 21 desembre 2016].

## Enllaços externs

* «Última plana: Mo Yan – La república del vino».
# Common Gateway Interface

Common Gateway Interface, CGI (en anglès interfície de porta comú) és un protocol estàndard per als servidors web que permet executar programes com si fossin aplicacions de consola (també coneguts com a línia d'ordres) que s'executen al servidor tot generant pàgines web de manera dinàmica. Aquests programes es coneixen com a scripts CGI o CGIs. ls CGI s'executen quan hi ha la connexió web i generen codi HTML.

## Història

* El 1993, l'organització NCSA escriu l'especificació d'executables en línia d'ordres.
* El 1997, Ken Coar acaba de definir més formalment i es crea la recomanació RFC 3875, la qual especifica la versió 1.1 del CGI. Els scripts CGI són escrits en llenguatge C.

## Ús del CGI

* Un servidor web permet definir de quins scripts CGI es disposen i en quines adreces URL.
* S'implementa creant un directori que s'anomena normalment /cgi-bin/ i és on es posen els scipts CGI. Per exemple http:// example.com/cgi-bin/printenv.pl/with/additional/path?and=a&query=string.

## Exemple d'aplicació

Un exemple d'aplicació de CGI és la implementació d'una web Wiki. L'usuari sol·licita el nom d'una entrada de la base de dades, llavors el servidor executa el CGI, i si l'entrada existeix, el transforma a llenguatge HTML i l'envia a l'usuari.

## Vegeu també

* Servidor web
* Protocol SCGI
* Protocol FastCGI

## Referències

* ↑ «What is common gateway interface (CGI)? - Definition from WhatIs.com» (en anglès). SearchMicroservices, 28-05-2017. Arxivat de l'original el 2017-05-28 [Consulta: 27 maig 2017].
* 1 2 «CGI - Common Gateway Interface» (en anglès). https://www.w3.org.+[Consulta: 27 maig 2017].
* ↑ «What 'CGI' Is and How to Use It». ThoughtCo, 28-05-2017.
# Etxalar

Etxalar (oficialment, en castellà Echalar) és un municipi de Navarra, a la comarca de Bortziri, dins la merindad de Pamplona. Apareix per primera vegada escrit en un document de 1280. L'etimologia més estesa i probable fa derivar el seu nom de l'expressió pasturatge de la casa en euskera. Derivaria per tant d'etxa (variant de etxe, casa) i larr(i) (pasturatge).

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 837 | 812 | 791 | 789 | 793 | 788 | 801 | 803 | 801 | 799 | 801 |
| Fonts: Etxalar i institut d'estadística de Navarra |||||||||||

## Personatges cèlebres

* Manuel Aznar Zubigaray (1894-1975): periodista, polític i diplomàtic. Avi de José María Aznar.
* Salvador Vergara, Vergara II (1952): pilotari.
# Cantó de Saint-Leu-2

El cantó de Saint-Leu-2 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Saint-Leu.

## Història

Llista dels consellers generals successius :
| Data d'elecció | Identitat | Partit |
| 2001 - 2008 | Jean-Luc Poudroux | |
| 2008 - | Isabelle Poudroux | MoDem |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# California Coast Ranges

Les Coast Ranges de Califòrnia són unes serralades de muntanyes que tenen una llargada de 400 milles (640 km) des del Del Norte o Comtat de Humboldt al sud fins Comtat de Santa Barbara. Les altres tres serralades coastal California mountain són les Transverse Ranges, Peninsular Ranges i les Klamath Mountains.
Fisiogràficament són una secció de la més gran Província Pacific Border la qual al seu torn és part de la més gran divisió fisiogràfica Pacific Mountain System. La UNESCO ha inclòs la reserva California Coast Ranges en les reserves de la biosfera.

## Serralades

| Bald Hills Berkeley Hills Caliente Range Chalk Mountains Diablo Range Gabilan Range King Range Marin Hills | Mayacamas Mountains Mendocino Range Santa Cruz Mountains Santa Lucia Range Shelton Buttes Sonoma Mountains Temblor Range Vaca Mountains |

## Referències

* 1 2 California Coastal Commission [2007-12-22]. The California Coastal Resource Guide. University of California Press, novembre 1987, p. 384 pages. ISBN 9780520061866 [Consulta: 13 novembre 2017]. Arxivat 2007-12-22 a Wayback Machine.
* ↑ «Searchable list of UNESCO World Network of Biosphere Reserves». Ecological Sciences for Sustainable Development. The United Nations Organization for Education, Science and Culture (UNESCO). [Consulta: 20 octubre 2012]. «also pdf http://www.unesco.org/new/fileadmin/MULTIMEDIA/HQ/SC/pdf/sc_mab_BR2012.pdf»

## Enllaços externs

* Early History of the California Coast, a National Park Service Discover Our Shared Heritage Travel Itinerary
* Map: Where the Coast Ranges Meet the Klamath Mountains Arxivat 2009-02-20 a Wayback Machine.
* Climate of Coastal Northwest California Arxivat 2010-02-20 a Wayback Machine.
# Xenophrys wushanensis

Xenophrys wushanensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Changyuan, Y. 2004. Xenophrys wushanensis. Llista Vermella d'Espècies Amenaçades de la UICN 2006. Consulta: 14 de gener de 2008.
# Gorman (Carolina del Nord)

Gorman és una concentració de població designada pel cens dels Estats Units a l'estat de Carolina del Nord. Segons el cens del 2007 tenia 1.144 habitants.

## Demografia

Segons el cens del 2000, Gorman tenia 1.002 habitants, 406 habitatges i 291 famílies. La densitat de població era de 125,6 habitants per km².
Dels 406 habitatges en un 27,6% hi vivien nens de menys de 18 anys, en un 55,7% hi vivien parelles casades, en un 13,5% dones solteres, i en un 28,3% no eren unitats familiars. En el 24,4% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,1% tenia menys de 18 anys, un 6,8% entre 18 i 24, un 30,2% entre 25 i 44, un 26,7% de 45 a 60 i un 14,2% 65 anys o més.
L'edat mediana era de 39 anys. Per cada 100 dones de 18 o més anys hi havia 88,2 homes.
La renda mediana per habitatge era de 42.236 $ i la renda mediana per família de 43.977 $. Els homes tenien una renda mediana de 36.143 $ mentre que les dones 30.789 $. La renda per capita de la població era de 19.083 $. Entorn del 9,3% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gorman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gorman». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jean-Marie Trappeniers

Jean-Marie Trappeniers (Vilvoorde, 13 de gener de 1942 - 2 de novembre de 2016) fou un futbolista belga de les dècades de 1960 i 1970.
Fou 11 cops internacional amb la selecció belga de futbol, amb la qual disputà la Copa del Món de futbol de 1970. Pel que fa a clubs, destacà defensant els colors del RSC Anderlecht, Union Saint-Gilloise, Royal Antwerp F.C. i Eendracht Aalst.

## Referències

* ↑ Opnieuw Anderlecht-icoon overleden: Jean Trappeniers sterft op 74-jarige leeftijd
* ↑ Jean-Marie Trappeniers Fitxa i estadístiques a la FIFA
* ↑ Jean-Marie Trappeniers a National-Football-Teams.com (anglès)
* ↑ Perfil a weltfussball
# RTH

RTH té els següents significats:
* Rank Taylor Hobson, fabricant de lents per a fotografia del Regne Unit
* Radio y Televisión de Hidalgo, organisme públic de radiodifusió de l'estat d'Hidalgo, a Mèxic
* Rth. també és l'abreviatura de la rauenthalita, mineral de la classe dels fosfats
# Canó Ho-155

El Canó de he 30mm Ho-155 era un canó automàtic d'aviació utilitzat durant la Segona Guerra Mundial, a vegades confós i anomenat Ho-105 o Ho-151. Una versió més compacata i lleugera va ser creada i anomenada Ho-155-II dissenyada cap a finals de la guerra.

## Especificacions (Ho-155-I)

* Calibre: 30 mm (1,2 in)
* Munició: 30 x 114 (235 g)
* Pes: 50 kg (110 lb)
* RPM: 450 RPM
* Velocitat: 700 m/s (2.300 ft/s)
* Distància operativa: 900 m

## Desenvolupament

El Ho-155-I va començar a ser desenvolupat el 1942, com una versió a escala del canó de 20 mm Ho-5, el qual era una versió més gran de la metralladora d'aviació Model 1921 de calibre .50 M2 Browning. En 1943-1944 va començar el desenvolupament del Ho-155-I, i a finals de 1944 va començar el del Ho-155-II. per a equiparlo a les ales de l'avió, com per exemple el Ki-84Ic, Ki-102 i en el projecte de l'avió a reacció del Ki-201.

## Disseny

El canó Ho-155-I va començar a ser desenvolupat com un canó d'aviació en 1942. El canó era una versió a una escala major del canó Ho-5 de 20 mm, el qual era a la vegada una versió a escala de la metralladora Model 1921 de calibre .50 BMG, coneguda com la Metralladora Browning M2. Aquest canó utilitzava la munició de 30 x 114 mm (aquesta munició pesava 235 grams). L'arma pesava uns 50 kg, i tenia una distància operativa màxima de 900 metres. El canó tenia una cadència de foc de 450 RPM (Round Per Minute, de l'anglès per a Bales Per Minut), a una velocitat de 750 m/s.
El canó Ho-155-II era una versió més petita i lleugera del canó Ho-155. El canó es va començar a dissenyar en 1944, i comptava amb unes característiques gairebé iguals al seu predecessor (Ho-155-I), ja que utilitzaven la mateixa munició, i un sistema de foc gairebé igual.
Aquests canons anaven a ser equipats als Ki-84Ic, el Ki-102 i el disseny experimental de l'avió a reacció Ki-201. En tots aquests avions els canons anava a ser montat en les ales d'aquests.

## Servei desconegut

Simultàniament, el Ho-155-I i el Ho-155-II eren produïts a Nagoya, per l'Arsenal de Nagoya, pero amb l'evolició de la guerra, el que va produir una reducció en la quantitat de material. No es va saber amb precisió la quantitat de canons que es van produir durant la guerra, ni quants van veure servei. Encara que aquesta arma va ser un exemple de la intel·ligència i disseny simplístic de la metralladora Browning.

## Referències

* 1 2 3 4 5 «The 30 mm Ho-155 Browning». [Consulta: 1r juliol 2014].
* ↑ «Japanese 30mm Ho-155 Cannon». pwencycl.kgbudge.com. [Consulta: 20 març 2013].
* ↑ «JAPANESE ARMY AIRCRAFT WEAPONS». www.dragonsoffire.com. Arxivat de l'original el 2007-09-28. [Consulta: 20 març 2013].
* ↑ Gustin Emmanuel, The WWII Fighter Gun Debate: Gun Tables Arxivat 2019-04-13 a Wayback Machine. (1999)
* ↑ Anthony G. Williams, 30 MM CALIBRE CARTRIDGES Arxivat 2014-11-09 a Wayback Machine.
# Calumbo

Calumbo és una comuna del municipi de Viana, a la província de Luanda.

## Referències

* ↑ Administrador de Calumbo advoga requalificação da comuna Arxivat 2017-03-25 a Wayback Machine., angop, 1 de juliol de 2013
* ↑ «Municipis de Luanda». Arxivat de l'original el 2017-03-24. [Consulta: 24 març 2017].
# Yamakawa Futaba

Yamakawa Futaba (山川 二葉) (1844 – 14 de novembre de 1909) va ser una mestra d'escola natural d'Aizu (Japó) durant la primera era Meiji, tot i que també va participar en la defensa del castell Tsuruga durant la Guerra Boshin (1868-9).
Durant l'era Meiji, Futaba va treballar a la Escola Normal Femenina de Tokyo (東京女子高等師範学校, Tōkyō Joshi Kōtō Shihan Gakkō), el precurssor de la Universitat Ochanomizu, durant la direcció d'aquesta per part de Takamine Hideo, també natural d'Aizu. Per la seva tasca en educació, va ser guardonada amb el 5è rang de la cort junior (従五位, ju go i).

## Referències

* 山川二葉 | 近代日本人の肖像 Arxivat 2011-09-30 a Wayback Machine. National Diet Library, Japó
* Yamakawa Kenjiro (1931). Aizu Boshin senshi.

## Vegeu també

* Onna-bugeisha
# Gofra

Una gofra (del francès gaufre i del neerlandès wafel) és una mena de galeta, generalment rectangular, cuita entre dues planxes -anomenades gofreres- que hi graven un dibuix alveolar en relleu. Les gofres són cuinades fins que adquireixen un color daurat i són tendres per dins però cruixents per fora.
És molt habitual que una vegada cuinada la massa — feta amb farina, mantega, aigua, oli i ou — s'hi afegeixin altres ingredients per damunt com són la xocolata i el gelat. Se serveixen habitualment durant els desdejunis i els berenars.

## Història

la gofra modern té els seus orígens en les elaboracions fetes amb ferro pesat en la cuina medieval. Els ferros de fer gofres consistien en dues plaques de metall ('waffer') pesades connectades amb anelles i portables amb uns braços de fusta. Algunes d'aquestes gofreres tenien en els gravats de les plaques dels dissenys del propietari així com els seus blasons o paisatges, en lloc de l'actual cel·la d'abella que imprimeix aquesta forma de reixeta al waffle. Aquestes plaques s'empraven per elaborar diferents varietats de waffles.
"Wafer" (la placa metàl·lica amb la qual s'elaboraven en l'antiguitat) i "waffle" poden compartir en anglès arrels etimològiques comunes. Wafre ("wafer") és una paraula denominada per l'anglès mitjà en l'any 1377, adoptada pel baix alemany com wâfel, amb algunes modificacions de la l en una r. El neerlandès modern denomina wafel, francès Gaufre i d'aquesta manera dona origen al gofre en espanyol, en alemany waffel, tots els significats de "waffle" comparteixen el mateix origen.

## Maneres de servir-les
### Com a esmorzar

A Nord-amèrica, les gofres són sovint menjades per esmorzar durant els caps de setmana o algunes celebracions. La tradició exigeix de menjar-ne amb xarop d'auró i servides amb salsitxes, ous, suc de taronja i cafè calent.

### Com a postres

A Bèlgica, França i al Quebec, les gofres se serveixen sovint com a postres. En aquest cas es mengen amb xarop de xocolata per damunt, sucre, nata, plàtan, maduixes o diversos tipus de cremes.

## Vegeu també

* Gofrera
* Oblia
# Constitució corsa

La Constitució corsa, votada pels representants corsos el novembre de 1755 a la Cunsulta de Corti, és sovint considerada com la primera constitució del món modern, encara que relativament desconeguda, eclipsada per la Constitució dels Estats Units de 1787 (en la qual s'inspirà), encara en vigor.
Iniciada per Pascal Paoli, es beneficià de les reflexions de Jean-Jacques Rousseau, a qui Paoli havia demanat la redacció del document. Tanmateix, la seva redacció no es corresponia amb la realitat interior de l'illa i deixà d'estar en vigor quan la República de Còrsega fou abolida després de la batalla de Ponte Novu.
Havia estat precedida per la Primera constitució corsa, votada al Cunventu Sant'Antone de Casabianca el 30 de gener de 1735 quan s'havia proclamat per primer cop la independència corsa. Es va aprovar una segona constitució corsa el 1794 de curta duració durant el Regne Anglo-Cors (1794–96) i va introduir el sufragi censitari.

## Referències

* ↑ Dorothy Carrington (1973), «The Corsican Constitution of Pasquale Paoli (1755–1769)», The English Historical Review, 88:348 (July), p. 482.

## Enllaços externs

* Primera Constitució Corsa (1755) Arxivat 2009-02-11 a Wayback Machine.
* Projecte de constitució per a Còrsega, Jean-Jacques Rousseau (1765)
* Segona Constitució Corsa (1794) Arxivat 2009-02-11 a Wayback Machine.
# Prínia caranegra

«Prínia caranegra» té aquests significats:
* Taxonomia:
* Prínia caranegra (Prinia) espècie d'ocell del gènere Prinia.
* Prínia caranegra (Bathmocercus) espècie d'ocell del gènere Bathmocercus.